kardosdrur/scandi-wiki huggingface dataset:
Frederik Raben-Levetzau

Frederik Christopher Otto lensgreve Raben-Levetzau (født 27. maj 1850 på Lekkende, død 5. maj 1933 på Aalholm) var en dansk udenrigsminister og en af Danmarks største jordbesiddere, idet han var lensgreve til grevskabet Christiansholm og til Bremersvold, Beldringe og Lekkende.

Karriere 
Frederik Raben-Levetzau blev født på Lekkende Gods, Mern, som søn af Josias lensgreve Raben-Levetzau (1796-1889) og hustru Siegfriede Victorine von Krogh (1823-1898). Han var gift med Lillie Suzanne Moulton (19. december 1864-9. marts 1946).

Frederik Raben-Levetzau blev student i 1870 og cand.polit. i 1877. Han var attaché ved gesandtskaberne i Paris og Wien 1877-1880. Han var generalkommissær ved Verdensudstillingen i Paris 1900. 

Frederik Raben-Levetzau var udenrigsminister i Regeringen Christensen l & ll 1905-1908. 
Efter bedrageriafsløringen af Alberti i 1908 indgav Frederik Raben-Levetzau sin afskedsbegæring og fremkaldte derved regeringens fald. Han sad i Landmandsbankens bankråd. Han deltog ikke siden i politik.

Frederik Raben-Levetzau ejede grevskabet Christiansholm (afløst 1921), Bremersvold, Beldringe og Lekkende. 

Frederik Raben-Levetzau var første vicepræsident (siden æresmedlem) i Det Kongelige Danske Geografiske Selskab. Han var også ordensskatmester (fra 1918), hofjægermester og kammerherre. Han var medlem af bestyrelsen for Den Raben-Levetzauske Fond. Præsident for Københavns Golfklub og for komiteen for Danmarks deltagelse i de olympiske lege i Athen. 
Han var formand for Dansk Automobil Klub, for Nysted Sogneråd og i byggeudvalget for Christiansborg Slot. Han var desuden medlem af Landmandsbankens bankråd.

Hædersbevisninger

Kilder 
 HVEM-HVAD-HVOR 1934, Politikens Forlag, København 1933.
 Kraks Blaa Bog 1910 og 1929

Eksterne henvisninger 
 

Udenrigsministre fra Danmark
Frederik
Lensgrever fra Danmark
Diplomater fra Danmark
Danskere i 1800-tallet
Danskere i 1900-tallet
Godsejere fra Danmark
Kommunalpolitikere fra Danmark
Foreningsformænd fra Danmark
Modtagere af Æreslegionen
Riddere af Vasaordenen
Storkors af Dannebrog med bryststjerne i diamanter
Modtagere af Sankt Olavs Orden
Ordensskatmestre fra Danmark
Økonomer fra Danmark
Personer i Kraks Blå Bog (afdøde)
Personer i Dansk Biografisk Leksikon
Kammerherrer fra Danmark
Hofjægermestre fra Danmark
Sørøveri

Sørøveri - røveri til søs, også kendt som pirateri - er en forbrydelse, som gennem historien har spillet en afgørende betydning i flere områder. Et grundelement i sørøveri er skibets rolle - dels som bytte, dels som flugtfartøj. Meget sørøveri har fundet sted nær grænserne mellem forskellige lande, hvor sørøverne har kunnet skjule sig i ét land og plyndre i et andet. Dette har også været udnyttet i krigssammenhæng, hvor kapere har fået tilladelse til at tage fjendtlige skibe til fange – for indsatsen fik kaperen udleveret skibets ladning.

Udøvere af sørøveri kaldes sørøvere eller pirater.

Historie 
Adam af Bremen skriver i sin krønike omkring 1076 at rejse i farvandet fra   Jylland og Fyn til Sjælland var farlig på grund af pirater.
Han skriver videre at Sjælland var overordentlig rig på guld fra sørøvertogter og at piraterne kaldet sig Wichingos (vikinger).

Moderne pirater 

Sørøveri er ikke længere et problem i europæiske farvande, men forekommer hyppigt fx i Det Sydkinesiske Hav. 

Moderne pirater benytter højteknologi kombineret med lavteknologi i form af simple både og våben, og pirater benytter mobiltelefoner, moderne hurtigbåde, maskingeværer som AK-47 og til og med RPG'er (Rocket Propelled Grenades). Pirater aflytter beviseligt satellitkommunikation som Inmarsat for at beregne fragt og graden af risiko.

Se også 

 Boucaniers – om sørøvere i Caribien
 Fetaljebrødre – en piratgruppe i Østersøen
 Kaper – om krigsdeltagere

Henvisninger
Fokker

Fokker var en hollandsk flyproducent opkaldt efter grundlæggeren Anthony Fokker. Selskabet opererede under flere forskellige navne, siden etableringen i 1912 i Schwerin, Tyskland. I 1919 flyttede aktiviteterne til Holland.

Under sin mest succesfulde periode i 1920'erne og 1930'erne, dominerede Fokker markedet for civile passagerfly. Fokker gik konkurs i 1996, og de fleste af selskabets aktiviteter blev solgt til forskellige konkurrenter.

Fly fra Fokker

Eksterne henvisninger 

 
Etableret i 1912
Ophørt i 1996
Tidligere fremstillingsvirksomheder
Hans Schack

Hans (von) Schack er navnet på flere medlemmer af adelsslægten Schack:

 Hans Schack (rigsfeltherre) (1609-1676) – rigsfeltherre og 1. lensgreve
 Hans Schack (generalløjtnant) (1642-1706) – generalløjtnant, hvid ridder og kommandant i Kastellet (Hans Christian Schack)
 Hans Schack (finansdeputeret) (1676-1719) – lensgreve og finansdeputeret
 Hans Schack (gehejmeråd) (1735-1796) – lensgreve og gehejmeråd
 Hans Schack (1786-1814) – lensgreve
 Hans Schack (1852-1905) – lensgreve
 Hans Schack (hofjægermester) (1930-2000) – hofjægermester og teolog, sidste Schack-generation som ejer Schackenborg

Andre personer med navnene Hans Schack:
 Hans Schack Knuth (1787-1861), greve og amtmand
 Hans Egede Schack (1820-1859), politiker og embedsmand
 Michael Hans greve Schack, journalist og musiker, bedre kendt som Mik Schack
Pha That Luang

Pha That Luang (da.: Store Stupa) er et buddhistisk tempel i Vientiane, Laos. Det blev bygget i det 16. århundrede på ruinerne af et Khmertempel fra det 13. århundrede, som igen var bygget på ruinerne af et indisk tempel fra det 3. århundrede bygget af buddhistiske missionærer fra Mauryan imperiet som var udsendt af kejser Ashoka for at udbrede buddhismen.

Pha That Luang blev ødelagt af en thailandsk invasion i det 19. århundrede, men blev senere genopført i det oprindelige design. Arkitekturen i templet har mange referencer til laotisk kultur og identitet og er derfor blevet et symbol på laotisk nationalisme. 

Laos
Buddhistiske templer
C.F. Hansen

C.F. Hansen kan være navnet på flere personer:
 C.F. Hansen (amtmand) (1737-1807) – amtmand over Bøvling Amt, senere Ringkøbing Amt
 C.F. Hansen (arkitekt) (1756-1845) – dansk klassicistisk arkitekt, kgl. hofbygmester, professor og direktør for Kunstakademiet
 C.F. Hansen (krigsminister) (1788-1873) – dansk politiker og krigsminister i flere regeringer 1848-54 og 1864-65
Laust Rasmussen

Laust Bie Rasmussen (ifølge dåbsattesten Laurits) (22. november 1862 i Højrup – 16. april 1941 i Horsens) var en dansk typograf, avisredaktør, politiker (Socialdemokraterne) og minister.

L. Rasmussen blev født på et husmandssted i Højrup, et sogn i Brusk Herred. Hans forældre var Rasmus Lauritsen og Ingeborg Dorothea Hans Bie. 

Han blev udlært som typograf i Fredericia i 1880'erne. Han var redaktør af partibladet Social-Demokraten i Horsens fra 1892, og blev i 1902 valgt ind i Horsens Byråd. Han blev tidligt socialdemokrat og deltog i 1888 i Socialdemokratiets 3. partikongres. I 1892 blev han opstillet som folketingskandidat for partiet, men først i 1906 kom han i Rigsdagen. I 1918 flyttede han med hustruen fra Horsens til København for på fuldtid at beskæftige sig med sit erhverv som politiker.

Forsvarsminister i Ministeriet Thorvald Stauning I (1924-26) og i Ministeriet Thorvald Stauning II (1929-32), og var den egentlige leder af Socialdemokratiets nedrustningspolitik i første halvdel af mellemkrigsårene.

I 1886 blev han gift med Marie f. Honoré.

Kilder 
Carl Th. Jørgensen, Forsvarsmininsteren hvis mål var egen overflødiggørelse, Horsens 1961.
HVEM-HVAD-HVOR 1942, Politikens Forlag, København 1941.

Eksterne henvisninger 
 

Forsvarsministre fra Danmark
Tidligere folketingsmedlemmer fra Socialdemokraterne
Medlemmer af Horsens Byråd
Redaktører fra Danmark
Folketingsmedlemmer i 1900'erne
Folketingsmedlemmer i 1910'erne
Folketingsmedlemmer i 1920'erne
Folketingsmedlemmer i 1930'erne
Personer i Kraks Blå Bog (afdøde)
Typografer fra Danmark
Johannes Friis-Skotte

Johannes Frederik Nicolai Friis-Skotte  (født 1. december 1874 i Vordingborg, død 15. december 1946 på Frederiksberg) var en dansk politiker (Socialdemokraterne) og minister.

Johannes Friis-Skotte var søn af togfører Erik Petersen, Vordingborg. Han blev 30. april 1898 gift med overlærerinde Anna Christine Marie Friis-Skotte. Fra 1908-1924 var han medlem af Frederiksbergs kommunalbestyrelse.

Han var minister for offentlige arbejder i Regeringen Thorvald Stauning I (1924-26) og i Regeringen Thorvald Stauning II (1929-35).

Friis Skottes barnebarn er juraprofessor Eva Smith, født Hækkerup.

Kilde 
 HVEM-HVAD-HVOR 1948, Politikens Forlag, København 1947.
 Transportministeriet .

Eksterne henvisninger 
 

Folketingsmedlemmer i 1920'erne
Folketingsmedlemmer i 1930'erne
Folketingsmedlemmer i 1940'erne
Transportministre fra Danmark
Danske ministre fra Socialdemokraterne
Tidligere folketingsmedlemmer fra Socialdemokraterne
Personer i Kraks Blå Bog (afdøde)
Personer i Dansk Biografisk Leksikon
ΜTorrent

µTorrent (også kendt som micro-torrent, you-torrent, og mu-torrent) er en BitTorrent klient til Microsoft Windows og Mac OS X. Selve programmet fylder ikke mere end 130 KiB. Den var lavet for at tage så lidt af computerens ressourcer som muligt, men samtidig tilbyder den er masse funktioner som Azureus og BitComet. Titlen er tit forkortet til µT eller uT (brug Alt Gr+M for at få et µ). µTorrent er programmeret i C++ og er freeware, men ikke open-source.

Grunden til navnet µTorrent, er programmets minimale størrelse. µ udtales i øvrigt My og er det græske bogstav for m, og bliver også brugt i sammenhæng med betegnelsen mikro. Til trods for det udtaler mange µtorrent, som yTorrent, uTorrent eller youTorrent, da µ ligner y/u til dels.

uTorrent er den mest brugte BitTorrent klient i verden

Eksterne henvisninger 
 µTorrent

Kilder 

Frie fildelingsprogrammer
Fildelingsprogrammer til OS X
Fildelingsprogrammer til Windows
Axel I. Sørensen

Axel Ingvard Sørensen  (2. marts 1882 i Horsens – 28. oktober 1947 i København) var en dansk politiker (Socialdemokraterne) og minister.

Minister for offentlige arbejder i Ministeriet Thorvald Stauning II fra 15. september 1939 – 8. juli 1940.

Inden Axel Sørensen blev minister var han i borgmester i Horsens fra 1918 – 1939. Axel Sørensens Vej i Horsens er opkaldt efter den tidligere borgmester.

Kilder 
 Transport- og Energiministeriet .

Danske ministre fra Socialdemokraterne
Transportministre fra Danmark
Tidligere folketingsmedlemmer fra Socialdemokraterne
Borgmestre i Horsens
Personer i Kraks Blå Bog (afdøde)
Borgmestre fra Socialdemokraterne
Carl Petersen (politiker)

Carl Petersen f. Karl Pedersen (1. maj 1894 i Gundsølille – 21. maj 1984) var en dansk politiker fra Socialdemokratiet og minister.

Carl Petersen blev født i Gundsølille som søn af husmand Jens Mikael Pedersen og hustru Karen Kristjansdatter.

Han var minister for offentlige arbejder i Regeringen Hans Hedtoft I til 16. september 1950 og i Regeringen Hans Hedtoft II.

Kilder 

 HVEM-HVAD-HVOR 1949, Politikens Forlag, København 1948
 Transport- og Energiministeriet 

Landbrugsministre fra Danmark
Transportministre fra Danmark
Indenrigsministre fra Danmark
Danske ministre fra Socialdemokraterne
Tidligere folketingsmedlemmer fra Socialdemokraterne
Folketingsmedlemmer i 1930'erne
Folketingsmedlemmer i 1940'erne
Folketingsmedlemmer i 1950'erne
Marius Sørensen

Søren Marius Sørensen (født 8. april 1891 i Hvorslev, død 9. december 1964 i Højby) var en dansk politiker, valgt for Socialdemokraterne. Han har også været minister – nemlig arbejdsminister i Regeringen Hans Hedtoft I.

Kilder 
 HVEM-HVAD-HVOR 1949, Politikens Forlag, København 1948

Danske ministre fra Socialdemokraterne
Beskæftigelsesministre fra Danmark
Tidligere folketingsmedlemmer fra Socialdemokraterne
Personer i Kraks Blå Bog (afdøde)
Landstingsmedlemmer i 1940'erne
Landstingsmedlemmer i 1950'erne
Landmænd fra Danmark
Amtsrådsmedlemmer fra Socialdemokraterne
Kommunalbestyrelsesmedlemmer fra Socialdemokraterne
Landstingsmedlemmer fra Socialdemokratiet
-isme

-isme er et suffiks, der bruges til at danne navneord, der som regel betegner større, holdningsprægede tankesystemer, ideologier eller overbevisninger. Med tiden er det desuden blevet et navneord, så man kan tale om "en isme".

Etymologi 
Suffikset kan føres tilbage til det græske suffix -ισμός -ismós, der primært tjente til fra verber at danne nominer, der betegnede det at udføre pågældende verbalhandling, således dannedes af verbet κυνίζω kynízō "at handle som en kyniker" nominet κυνισμός kynismós "det at handle kynisk, kynisme". I sådanne anvendelser blev suffikset indlånt i latin som -ismus, hvorfra det videre spredte sig til de øvrige europæiske sprog.

Anvendelse 
På dansk bruges suffikset til at danne substantiver, der betegner en lang række forskellige ting:
 en tidsperiode: renæssance, romantisme (se også romantikken), nyklassicisme
 en holdning eller en egenskab: ateisme, pacifisme, kynisme, rindalisme, optimisme, kasualisme
 en bestemt lære, bevægelse eller retning inden for politik, filosofi, religion, kunst m.fl.: katolicisme, surrealisme, nazisme, royalisme, nihilisme, behaviourisme, McCarthyisme
 en politisk-økonomisk skik eller organisationsform: parlamentarisme, kolonialisme, kapitalisme, socialisme, fascisme, nationalisme
 en patologisk tilstand: mongolisme, albinisme, stigmatisme, reumatisme, alkoholisme
 en fysisk kraft eller proces: magnetisme, metabolisme
 en fysisk genstand: mekanisme, organisme
 et udtryk, som er karakteristisk for et bestemt sprog, en udtryksform eller en bestemt tænkemåde: anglicisme, latinisme, germanisme, eufemisme, slavisme, syllogisme, truisme
 et fonetisk eller lingvistisk fænomen: konsonantisme, vokalisme

 
Isme
Herregårde i Hjørring Amt

Herregårde i Hjørring Amt gælder situationen før 1970 hvor der var en del sogne der gik over i Aalborg Amt.

Horns Herred 
 Gårdbogård, Råbjerg Sogn
 Nørre-Elkær, Tversted Sogn
 Eskær, Mosbjerg Sogn
 Stensbæk, Bindslev Sogn
 Lerbæk, Elling Sogn
 Ellinggård, Elling Sogn
 Bannerslund, Elling Sogn
 Skårupgård, Tolne Sogn
 Høgholt, Hørmested Sogn
 Lengsholm, Lendum Sogn
 Eget, Skærum Sogn
 Bangsbo Hovedgård, Flade Sogn
 Knivholt, Flade Sogn
 Gærumgård, Gærum Sogn

Vennebjerg Herred 
 Åstrup, Sankt Hans Sogn
 Fuglsig, Sankt Olai Sogn
 Linderumgård, Ugilt Sogn
 Egebjerg, Ugilt Sogn
 Mølgaard, Ugilt Sogn
 Mølskovgård, Ugilt Sogn
 Baggesvogn, Sindal Sogn
 Bøgsted, Astrup Sogn
 Odden, Mygdal Sogn
 Asdal, Asdal Sogn
 Kærsgård, Tornby Sogn
 Villerup, Skallerup Sogn
 Overklit, Vennebjerg Sogn

Dronninglund Herred 
 Alfarvad, Albæk Sogn
 Civagård, Dronninglund Sogn
 Donsted, Albæk Sogn
 Dronninglund Slot, Dronninglund Sogn
 Dybvad Hovedgård, Skæve Sogn
 Haven, Hørby Sogn
 Hejselt, Torslev Sogn
 Hørbylund, Hørby Sogn
 Klavsholm (Hellevad Sogn), Hellevad Sogn
 Knudseje, Skæve Sogn
 Kringelhede, Albæk Sogn
 Kølskegård, Hallund Sogn
 Lille Rugtved, Albæk Sogn
 Ormholt, Torslev Sogn
 Nørre Ravnstrup, Ørum Sogn
 Store Rugtved, Albæk Sogn
 Sæbygård, Volstrup Sogn
 Voergård, Voer Sogn

Børglum Herred 
 Boller, Tårs Sogn
 Burholt, Øster Brønderslev Sogn
 Børglum Kloster, Børglum Sogn
 Hammelmose, Thise Sogn
 Havreholm, Vrejlev Sogn
 Hjermeslevgård, Tolstrup Sogn
 Hvidstedgård, Tårs Sogn
 Hvilshøjgård, Øster Brønderslev Sogn
 Hæstrupgård, Hæstrup Sogn
 Rønnovsholm, Vrejlev Sogn
 Sejlstrupgård, Sejlstrup Sogn
 Tidemandsholm, Tårs Sogn 
 Vrejlev Kloster, Vrejlev Sogn
 Ås, Tårs Sogn

Hvetbo Herred 
 Kettrupgård, Ingstrup Sogn
 Vestrupgård, Saltum Sogn
 Lunderupgård, Jetsmark Sogn
 Birkumgård, Gjøl Sogn

Øster Han Herred 
 Aggersborggård, Aggersborg Sogn
 Alsbjerggård, Torslev Sogn
 Bratskov, Brovst Sogn
 Kokkedal, Torslev Sogn
 Oksholm, Øland Sogn
 Aalegaard, Skræm Sogn

Noter 
 Godsskifteprotokoller Nørrejylland 

Hjørring Amt
Ontario Consultants on Religious Tolerance

Ontario Consultants on Religious Tolerance er et websted, hvis formål  er at fremme religiøs tolerance og forståelse. Redaktionen består af en multireligiøs gruppe  på fem personer: en kristen, en ateist, en wiccaner, en agnostiker og en zenbuddhist.

Hjemmesiden blev oprettet i 1995 for at imødegå, hvad der opfattedes som en overvældende misinformation om forskellige religioner såvel som en generel mangel på religiøs tolerance på internettet. Pr. 2006 indeholder hjemmesiden over 3.200 artikler om mange forskellige emner, herunder verdens religioner, moral, spiritualitet, religiøs intolerance, nyreligiøsitet m.m.

Baggrund
Mange af artiklerne er skrevet af gruppens grundlægger, Bruce Robinson. Han har en bachelorgrad i teknisk fysik fra University of Toronto og arbejdede for et stort multinationalt kemifirma i 38 år, før han trak sig tilbage før tid.

Hjemmesiden erklærer, at den forsøger at forfatte nøjagtige, upartiske og afbalancerede artikler , grundigt belagt med kilder og referencer. Dertil holdes der styr på erkendte fejl og rettelser . Med deres egne ord fra deres side om deres forudsætninger :

 "Vi er ikke teologer eller religionsstiftere; vi rapporterer blot om religion, spiritualitet og etik. Vi hverken skaber eller fremmer nye religiøse læresætninger, men vi forklarer de forskellige standpunkter, som andre fremsætter med hensyn til emner så forskellige som abort, homoseksuelles ligestilling, himmel og helvede, Gud, Satan og hundredevis af andre sociale og religiøse emner."

Informationerne på siderne er blevet citeret og brugt af bl.a. den canadiske avis Toronto Star, tv-kanalen CBS News og FBI. Encyclopedia Britannica har bedømt  dem til at være den bedste hjemmeside med information om religiøs tolerance.

Polemik, kritik og ros
I tillæg til at fremlægge mange forskellige religioner, beskæftiger siden sig som beskrevet ovenfor også med kontroversielle emner som homoseksualitet og abort, idet de forskellige sider inden for hvert emne gennemgås, drøftes og sammenholdes med forskellige trosretninger. Bl.a. derfor modtager siden en del hate mail, mestendels fra fundamentalistiske kredse, som finder sidens artikler usmagelige, blasfemiske og umoralske. Størstedelen af den respons, de modtager, er dog konstruktiv og folkene bag siden roses generelt for deres saglighed, seriøsitet og vilje til at inkludere alle synspunkter, ganske som artiklerne selv gerne roses for at være letlæselige, grundigt belagte og nøjagtige.

De omhandlede emners kontroversialitet resulterede ikke desto mindre i, at hjemmesiden blev blokeret  af en række forskellige internetfiltre, f.eks. CleanNet og CyberPatrol, om end disse blokeringer efterfølgende blev ophævet. Siden er dog stadig blokeret af den saudiarabiske regering.

Eksterne henvisninger
Ontario Consultants on Religious Tolerance  (på engelsk)

Kritik
 En kristen hjemmeside, der mener, at religioustolerance.org er forudindtaget (på engelsk)

Ros
 En anmeldelse af religioustolerance.org fra The Good Web Guide (på engelsk)

Religion
Websteder
Lis Groes

Anne Lisbet 'Lis' Groes (født 2. november 1910 i København, død 12. marts 1974 smst) var en dansk socialdemokratisk politiker og minister.

Født i København som datter af adjunkt P. Madsen Lindegaard og skoleinspektør Signe Andrea Tørsleff. Med sin mand, direktør Ebbe Groes, fik hun 9 børn: Mette (1937), Niels (1938), Arne (1939), Lise (1941), Inge (1942), Uffe (1944), Birte (1947), Tyge (1949) og Eske (1951).

Lis Groes var medlem af Folketinget 1960-71 (valgt med høje stemmetal i Køgekredsen), og må betegnes som en af efterkrigstidens kvindelige pionerer. Hun har markeret sig på en række områder, først og fremmest som handelsminister, formand for Forbrugerrådet 1964-74 og mangeårig frontfigur i Dansk Kvindesamfund, hvor hun var formand 1958-64.

Hun var minister for handel, industri og søfart i Regeringen Hans Hedtoft III 1953-55 og Regeringen H.C. Hansen I 1955-57.

Litteratur 
 Karen Møller, Lis Groes : en kvinde i sin tid, Gyldendal, 2003. .

Eksterne henvisninger 
 Dansk Kvindebiografisk Leksikon
 

Danske ministre fra Socialdemokraterne
Tidligere folketingsmedlemmer fra Socialdemokraterne
Personer fra København
Folketingsmedlemmer i 1960'erne
Folketingsmedlemmer i 1970'erne
Handelsministre fra Danmark
Personer i Kraks Blå Bog (afdøde)
Foreningsformænd fra Danmark
Personer i Dansk Biografisk Leksikon
Personer i Dansk Kvindebiografisk Leksikon
Karl Weierstrass

Karl Theodor Wilhelm Weierstrass (Weierstraß) (født 31. oktober 1815, død 19. februar 1897) var en tysk matematiker.

Weierstrass var en af dem som skabte det eksakte grundlag for den moderne matematiske analyse. Mange mener at Weierstrass var manden der indførte den i dag meget brugte epsilon-delta-notation for funktionsanalyse.

Eksterne henvisninger 

 

Matematikere fra Tyskland
Medlemmer af Videnskabernes Selskab
Modtagere af Copleymedaljen
Engnellikerod

 
Engnellikerod (Geum rivale), ofte skrevet eng-nellikerod, er en 20-40 cm høj, flerårig urt med kortstilkede blade. Den er almindelig på fugtig bund i Danmark. Roden dufter som kryddernelliker, hvad der har givet planten dens navn.

Beskrivelse 
De grundstillede blade er uligefinnede med uregelmæssigt formede småblade. Stængelbladene er trekoblede med runde småblade og linieformede akselblade. Oversiden er mørkegrøn med enkelte, stive hår, mens undersiden er lysegrøn og tæt håret. De klokkeformede, nikkende blomster sidder enkeltvis på enden af høje stilke. Bægerbladene er brunrøde, mens de korte kronblade er lyserøde. Frugterne er nødder med lange frøhaler. De spirer villigt i Danmark.

De korte jordstængler forvedder helt. De bærer blade, blomsterstilke og trævlede rødder. Roden dufter som kryddernelliker, hvad der har givet planten dens navn.

Højde x bredde og årlig tilvækst: 0,15 x 0,5 m (15 x 5 cm/år), men blomsterne når op i 30 eller 50 cm højde.

Voksested 
Planten vokser på våde enge og i skove i Central- og Vesteuropa, herunder i hele Danmark, hvor den er almindelig næsten overalt.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet  

Flerårige urter
Engplanter
Røde blomster
Nellikerod
Rodenticid

Rodenticid (populært kaldet rottegift) er betegnelsen for en gruppe gifte, der har til formål at dræbe gnavere som rotter, mus, osv.

Ifølge en populær konspirationsteori blev Josef Stalin forgiftet med rottegiften warfarin, hvilket skulle have forårsaget den hjerneblødning, der angives som den officielle dødsårsag.
Warfirin virker ved at fortynde blodet, så det ikke kan størkne hvor rotten så vil bløde til døde efter noget tid.
Kai Lindberg

Kai Lindberg (10. december 1899 i Helsingør – 27. maj 1985 på Frederiksberg) var en dansk politiker Socialdemokraterne og minister.

Lindberg havde flere ministerposter i perioden fra 1955 – 1966

 Minister for offentlige arbejder i Regeringen H.C. Hansen I i perioden 30. august 1955 – 28. maj 1957.
 Minister for offentlige arbejder og for Grønland i Regeringen H.C. Hansen II i perioden 28. maj 1957 – 21. februar 1960.
 Minister for offentlige arbejder og for Grønland Regeringen Viggo Kampmann I i perioden 21. februar 1960 – 18. november 1960.
 Minister for offentlige arbejder Regeringen Viggo Kampmann II i perioden 18. november 1960 – 3. september 1962.
 Minister for offentlige arbejder Regeringen Jens Otto Krag I i perioden 3. september 1962 – 26. september 1964.
 Minister for offentlige arbejder Regeringen Jens Otto Krag II i perioden 26. september 1964 – 28. november 1966.

Kilder 
 HVEM-HVAD-HVOR 1956, Politikens Forlag, København 1957
 Transport- og Energiministeriet

Eksterne henvisninger 
 

Danske ministre fra Socialdemokraterne
Transportministre fra Danmark
Tidligere folketingsmedlemmer fra Socialdemokraterne
Folketingsmedlemmer i 1940'erne
Folketingsmedlemmer i 1950'erne
Folketingsmedlemmer i 1960'erne
Personer fra Helsingør
Grønlandsministre fra Danmark